**Sportisti par aizvadīto sezonu**

Viens no Latvijas vadošajiem sportistiem Artjoms Gajevskis aizvadīja veiksmīgu sezonu. Turpinājumā ir viņa pārdomas par šo gadu.

"Šis gads tiešām bija pilns ar dažādiem augstiem panākumiem un varu novērtēt to diezgan pozitīvi.  
Jau no pirmām sacensībām, kas bija Latvijā un Lietuvā,  
Paņevežās, sapratu, ka esmu gatavs cīnīties ar U23 čaļiem un, ka  
kopā ar Igoru Gucanoviču, padarījām labu sagatavošanās darbiņu  
priekš turpmākās sezonas.  
Abi pozitīvi novērtējam manu startu Turcijā, kas notika aprīli, pat  
ņemot vērā to, ka sacensības nebija plānotas. Uz šo sacensību  
laiku biju jau sasniedzis labu formu. Turcijā finišēju augstā  
46. pozīcijā no 70 dalībniekiem.  
Nākamais ārzemju starts bija Polijā, kas arī notika Eiropas  
Čempionāta ietvaros. Šogad tiku B finālā. Šādu mērķi man bijām  
uzlikuši kopā ar Igoru. Tomēr nokļūdījos pēc peldēšanās, kas  
aizliedza man cīnīties par top6.  
Ungārija sagaidīja mani ar diezgan sliktu rezultātu, kur ātrākajā  
pusfinālā, cenšoties noķert pirmo grupu riteņbraukšanā, pilnīgi  
iztukšoju enerģijas rezerves, tomēr esmu emociju pārpilns no  
iegūtas pieredzes riteņbraukšanas etapā. Tik kvalitatīvi un  
spēcīgi nekad neesmu braucis, izņemot treniņus.  
Tartu Baltijas čempionāts ir pats veiksmīgākais starts šajā  
sezonā. Finišēju trešajā vietā, izcīnot to sīvā cīņā ar  
Igaunijas un Somijas sportistiem. Dabūju pirmo Eiropas triatlona  
medaļu, par ko arī esmu lepns. Parādīju ļoti labu skriešanas  
laiku. Fantastisko iespaidu atstāja riteņbraukšanas etaps, ko  
pavadījām kopā ar Igaunijas pārstāvi.  
Nākamais pēc kārtas bija Balkānu Čempionāts Zagrebā, kur ieņēmu  
5. pozīciju 39 vīru konkurencē. Plānos bija cīnīties par  
pjedestālu, tomēr analizējot rezultātu, redzējām, ka finišētāju  
laiki bija diezgan cieši un konkurence sīva.  
Liels prieks bija par iespēju aizbraukt uz pēdējo šīs sezonas  
startu, kas notika Ceutā, Spānijā. Visi iepriekšējie plāni  
aizbraukt uz lielā mēroga sacensībām, diemžēl, nepiepildījās.  
Šis starts bija pēdējais un viens no grūtākajiem, tomēr man  
sanāca uzrādīt iespaidīgo rezultātu, ieņemot 31. pozīciju starp 69  
elites sportistiem.  
Jūtos pozitīvs un laimīgs, ka noslēdzu šo sezonu bez traumām un  
galvenais ļoti stabili, neizstājoties no sacensībām, kurās  
piedalījos.  
Gadu noslēdzu ar Pus-Ironman distanci Peguerā, Maljorkā uzreiz pēc  
Eiropas kausa Ceutā. Startēju kopā ar tēvu un pabeidzu šo tiešām  
nežēlīgu “čellendžu” ar laiku 4h50min, ko vērtēju ne labi ne  
slikti, bet kā nopietnu pamatu tālākajam progresam.  
Pateicības vārdus gribu izteikt pirmām kārtām Igoram par padarīto  
darbu. Sadarbībā ar viņu par vienu gadu izdevās krietni uzlabot  
fizisko formu un atkal sajust, ka joprojām varu cīnīties ar  
stiprākajiem. LTF valdei, par finansiālu atbalstu un iespēju apceļot  
tik daudz valstis īpaši šosezon. Vecākiem un Anatolijam Ļevšam par  
garīgo, materiālo atbalstu un ticību!"

Latvijas čempione Baiba Medne par veiksmīgi aizvadīto sezonu triatlonā izsakās sekojoši.

“2022. sezonas mērķis bija savienot startus gan īsakās, gan garakās  
triatlona distancēs.  
Spilgtākie vienmēr ir starptautiskie starti, kur var salīdzināt  
savas spējas ar kontinenta labākajiem triatlonistiem.  
  
Sezonu iesāku maija beigās ar startu Eiropas čempionātā  
supersprintā Polijas pilsētā Olztyn. Tas nozīmēja 2 dienu startus  
ar pusfināla un fināla formātu.  
Priecēja, ka spēju pielāgoties laikapstākļiem, jo gadu iepriekš  
startējot tajā pašā trasē nācās cīnīties ar aukstuma šoku.  
  
Jūlija vidū Smiltenes triatlonā izdevās uzlabot sev piederošo  
Latvijas rekordu half-ironman distancē. No šīs distances, nekad nav  
bijis bail, bet pārsteidza tas, ka koncentrējoties vairāk īsajam  
distancēm spēju uzlabot rezultātu laika ziņā stipri garākā  
gabalā.  
  
Otra iespēja piedalīties starptautiskajā startā bija augusta vidū,  
saņemot uzaicinājumu uz Eiropas čempionātu olimpiskajā distancē,  
kas notika Minhenē, Vācijā. Pasākums bija grandiozs, jo vienlaicīgi  
tika apvienoti vairāki Eiropas čempionāti vienuviet.  
  
Triatlonā notur tas, ka vēl joprojām ir vietas, kur varu progresēt  
un mācīties. Ikdienā darbs par peldēt apmācības skolotāju protams  
ir pirmajā vietā, jo ar to pelnu iztiku. Treniņu laiki tiek  
pielāgoti darba grafikam. Lai dotos uz sacensībām, vienmēr izpalīdz  
kolēģi un vadība, kas ir pozitīvi aizvietošanas gadījumā.  
  
Lai visiem priekpilns jaunais gads!”

Ziņa no Mika Meijera.

“1. Pilnos triatlonus ārzemēs startēju Paņevežos (Lietuva), Otepē (Igaunija), Tallinā (Igaunija), Ļubļanā (Slovēnija), La Boule (Francija).  
Akvatlonos startēju gada sākumā Ļvivā (Ukrainā), un tagad gada beigās, Tallinā un Tartu (Igaunija).  
  
2. Labākie starti Latvijā šogad izdevās Daugavpilī, Smiltenē un Rīgā.  
  
3. Labākais starts ārzemēs izdevās Tallinā (Igaunija), kopvērtējumā bija 3. un grupā 1., Labi nopeldēju, izdevās nobraukt ar velo pirmajā grupā un skrējiens arī bija labs.  
  
Visās trijās disciplīnas ir ko uzlabot, tāpat vairāk jāpiestrādā pie mix zonas.”